**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. december 14-i ülésére)

## TÁRGY: SZOCIÁLIS SZÖVETKEZET MEGSZÜNTETÉSE

Kiskőrös Város Képviselő-testülete a 140/2016. számú határozatával szociális szövetkezet alapításáról döntött. Kiskőrös Város Önkormányzata alapító tagként részt vett Kőrösi Szociális Szolgáltató Szövetkezet (továbbiakban: szövetkezet) megalapításában. A szövetkezetet kilenc tag alapította határozatlan időtartamra és vagyonnal nem rendelkezik. A szövetkezet nem működik, tevékenységet nem végez és jövőben sem kíván végezni, ezért működése adminisztrációs terhet jelent a tagok részére, ezért kezdeményezték a szövetkezet jogutód nélküli megszűntetését.

A Szövetkezet alapító tagjai:

* Kiskőrös Város Önkormányzata
* Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság
* Korányi Adrienn
* Madi Erika
* Rennes Éva
* Rigó László
* Dénes János
* Hazafi György
* Kiss Tímea

A szövetkezet alapszabályának 36. pontja értelmében a szövetkezet megszűnik, ha a közgyűlés elhatározza a jogutód nélküli megszűnést. Fentieket figyelembe véve indokolt a szövetkezet egyszerűsített végelszámolással történő jogutód nélküli megszűntetése 2022. december 31. napjával.

Az egyszerűsített végelszámolás szabályait a cégnyilvánosságról, a bírósági cégeljárásról és a végelszámolásról szóló 2006. évi V. törvény tartalmazza.

A szövetkezet megszűntetéséhez szükséges Kiskőrös Város Önkormányzatának, mint alapító tagnak a hozzájárulása, ezért fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2022. december 6.**

**Domonyi László s.k.,**

**polgármester**

### HATÁROZAT-TERVEZET

A Képviselő-testület:

1. egyetért azzal, hogy Kőrösi Szociális Szolgáltató Szövetkezet (székhely: 6200 Kiskőrös, Petőfi Sándor tér 1., cégjegyzékszám: 03-02-100679) 2022. december 31. napjával, egyszerűsített végelszámolási eljárással jogutód nélkül megszűntetésre kerül.
2. felhatalmazza a polgármestert, hogy az 1. pontban meghatározottak végrehajtása érdekében a szükséges intézkedések megtegye.

**Felelős:** polgármester

**Határidő:** 2022. december 31.